Carolina Klüft

**Carolina Evelyn Klüft** (s. 2. helmikuuta 1983 Sandhult, Ruotsi) on uransa päättänyt ruotsalainen yleisurheilija. Seitsen- ja viisiottelun lisäksi hän on kilpaillut menestyksekkäästi pituushypyssä. Klüft on voittanut yhden kultamitalin olympialaisista, neljä kultaa ja yhden pronssimitalin yleisurheilun MM-kisoista sekä neljä kultaa ja pronssimitalin yleisurheilun EM-kisoista.

Seitsenottelussa Klüft oli voittamaton vuosina 2002–2007. Hän on ylittänyt seitsenottelussa  kahdesti ja on kolmas tuon rajan ylittäjä. Kaikkien aikojen tilastoissa hän on toisena. Kansainvälisen yleisurheiluliiton maaliskuun 2006 rankinglistalla Klüft noteerattiin kaikki lajit huomioiden yhdeksännelle sijalle.

## Elämäkerta

Carolina Klüft kasvoi Etelä-Ruotsissa Växjössä yhdessä vanhempiensa ja kolmen sisaruksen kanssa. Tällä hetkellä hän elää Karlskronassa yhdessä aviomiehensä, seiväshyppääjä Patrik Klüftin kanssa. 

Klüft voitti seitsenottelun 2003 Yleisurheilun MM-kisoissa Pariisissa 7&nbsp;001 pisteellä, ennen afrikkalaissyntyistä, nyttemmin Ranskaa edustavaa Eunice Barberia, jonka tulokseksi jäi 6&nbsp;755 pistettä. Voittotuloksellaan Klüft oli vasta kolmas nainen, joka saavutti tai ylitti 7&nbsp;000 pisteen haamurajan. Myöhemmin samana vuonna hän sai myös Waterford Crystal European Athlete of the Year Trophyn.

Klüft voitti seitsenottelun myös Ateenan kesäolympialaisissa 2004 517 pisteen erolla, tuloksella 6&nbsp;952 pistettä.

Vuoden 2005 MM-kisoissa Helsingissä Klüft kilpaili loukkaantuneena. Hän oli loukannut jalkansa juuri kisojan alla, mutta siitä huolimatta tuloksena oli jälleen kultamitali. Eroa toiseksi tulleeseen Eunice Barberiin kertyi 63 pistettä. Pituuskisan jälkeen Barber vaati, että Klüftin aivan hyväksytyn rajoilla ollut voittohyppy olisi pitänyt tuomita yliastutuksi.

Osakan MM-kisoissa 2007 Klüft rikkoi tuloksellaan 7032 pistettä Larisa Nikitinan 18 vuotta vanhan Euroopan ennätyksen 7007. Klüft kertoi lokakuussa 2007 Ruotsin televisiolle että hän saattaa ennen 2008 olympiakisoja vaihtaa pituushyppyyn. Virallisen ilmoituksen keskittymisestään pituushyppyyn ja kolmiloikkaan hän teki maaliskuussa 2008. Pekingissä hän sijoittui pituudessa yhdeksänneksi ja karsiutui kolmiloikan loppukilpailusta. Huhtikuussa 2009 ilmoitettiin, että Klüft jatkaa kilpailemista ainoastaan pituushypyssä. Berliinin MM-kilpailut 2009 hän joutui jättämään väliin reisivamman vuoksi. Daegun MM-kilpailuissa 2011 Klüft sijoittui pituudessa viidenneksi. 

Klüft lopetti uransa 2. syyskuuta 2012 Ruotsi–Suomi-maaotteluun juoksemalla 4×400 metrin viestin kolmannen osuuden.

## Saavutuksia
### Seitsenottelu
* Olympiakisat
** 2004 - 6&nbsp;952 p - kultaa
* Yleisurheilun maailmanmestaruuskilpailut
** 2003 - 7&nbsp;001 p - kultaa
** 2005 - 6&nbsp;887 p - kultaa
** 2007 - 7&nbsp;032 p - kultaa 
* Yleisurheilun Euroopan-mestaruuskilpailut
** 2002 - 6&nbsp;542 p - kultaa
** 2006 - 6&nbsp;740 p - kultaa
* Yleisurheilun alle 20-vuotiaiden maailmanmestaruuskilpailut
** 2000 - 6&nbsp;056 p - kultaa
** 2002 - 6&nbsp;470 p - kultaa
* Yleisurheilun alle 20-vuotiaiden Euroopan-mestaruuskilpailut
** 2001 - 6&nbsp;022 p - kultaa

### Pituushyppy
* Olympiakisat
** 2004 - 663 cm - yhdestoista
** 2008 - 649 cm - yhdeksäs
* Yleisurheilun Euroopan-mestaruuskilpailut
** 2006 - 654 cm - kuudes
** 2010 - 633 cm - yhdestoista
* Yleisurheilun maailmanmestaruuskilpailut
** 2011 - 656 cm - viides
* Yleisurheilun sisäratojen maailmanmestaruuskilpailut
** 2004 - 692 cm - pronssia
* Yleisurheilun alle 23-vuotiaiden Euroopan-mestaruuskilpailut
** 2003 - 686 cm - kultaa
** 2005 - 679 cm - kultaa

### Kolmiloikka
* Olympiakisat
** 2008 - 13,97 cm - karsiutui loppukilpailusta

### Viisiottelu
* Yleisurheilun sisäratojen maailmanmestaruuskilpailut
** 2003 - 4&nbsp;933 p - kultaa
* Yleisurheilun sisäratojen Euroopan-mestaruuskilpailut
** 2002 - 4&nbsp;535 p - pronssia
** 2005 - 4&nbsp;948 p - kultaa
** 2007 - 4&nbsp;944 p - kultaa

## Kansainväliset palkinnot
* Waterford Crystal European Athlete of the Year Trophy 2003

## Henkilökohtaiset ennätykset

### Sisäradat

### Ulkoradat

## Yksityiselämä
Klüft avioitui seiväshyppääjä Patrik Kristianssonin kanssa vuonna 2007. Pariskunnalla on kolme lasta, jotka ovat syntyneet vuosina 2014, 2017 ja 2019. 

Pariskunta osti 2020-luvun taitteessa Hälsinglandin maakunnan Järvsöstä maatilan, joka remontoitiin hyvinvointiteemaiseksi matkailukeskukseksi, mutta hanke kariutui konkurssiin 2024.

## Lähteet
* 
* Carolina Klüft Sports Refence tietokannassa 

### Viitteet